**Sorokpolányi Napsugár Mini Bölcsőde**

a Közalkalmazottak jogállásáról szóló 1992. évi XXXIII. törvény 20/A. § alapján

pályázatot hirdet

**kisgyermeknevelő**

munkakör betöltésére.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A munkavégzés helye:**

Vas megye, 9773 Sorokpolányi Napsugár Mini Bölcsőde Sorokpolány, Petőfi Sándor utca 19.

**A beosztáshoz tartozó lényeges feladatok:**

Feladata segíteni a bölcsődés gyermekek harmonikus fejlődését, gondozását, nevelését. Pedagógiai, pszichológiai, egészségügyi ismeretei birtokában segítse a gyermekek testi és lelki fejlődését. A bölcsőde szakmai programjában foglaltak megvalósítása, szakszerű és gazdaságos működtetése, irányítása és ellenőrzése, a jogszabályok által előírt alapmunkakörébe tartozó és a munkaköri leírásban részletezett feladatok ellátása.

**Illetmény és juttatások:**

Az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény rendelkezései az irányadók.

**Pályázati feltételek:**

•   a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV.30.) NM rendelet 2. számú melléklet, II. rész, I. alapellátások 2. pontjának 2.1. alpontjában előírt képesítés

•        gyakorlott szintű MS Office (irodai alkalmazások)

•   90 napnál nem régebbi **erkölcsi bizonyítvány**, mely bizonyítja, hogy nem áll fenn vele szemben gyermekek sérelmére elkövetett szándékos bűncselekmény elleni eljárás, illetve nem szünetel a szülői felügyeleti joga a gyermekek átmeneti nevelésbe vétele miatt, illetve a szülői felügyeleti jogát a bíróság jogerős ítélettel nem szüntette meg.

•         magyar állampolgárság

•         büntetlen előélet

•         cselekvőképesség

•    a munkaköri, szakmai, illetve személyi higiéniás alkalmasság orvosi vizsgálatáról és véleményezéséről szóló 33/1998. (VI. 24.) NM rendelet 2. számú melléklete szerinti, érvényes Egészségügyi Nyilatkozat.

**A pályázat részeként benyújtandó iratok, igazolások:**

•         Fényképes szakmai önéletrajz

•         Végzettséget/képzettséget igazoló okiratok másolata

•     A Gyvt. 10/A. § (1) bekezdés a)-d) pontokban foglaltaknak megfelelő, 90 napnál nem régebbi erkölcsi bizonyítvány (vagy annak igénylését igazoló dokumentum)

•       Nyilatkozat arról, hogy a Gyvt. 10/A.§ (1) bekezdés e) pontjában foglalt kizáró ok vele szemben nem áll fenn

•     Nyilatkozat arra vonatkozóan, hogy a pályázó a pályázati anyagában foglalt személyes adatainak – a pályázati eljárással összefüggésben szükséges mértékben – kezeléséhez hozzájárul.

**A beosztás betölthetőségének időpontja:**

A beosztás legkorábban 2022. szeptember 1. napjától tölthető be.

**A pályázat benyújtásának határideje:** 2022. június 27.

A pályázati kiírással kapcsolatosan további információt Hittér Lászlóné intézményvezető nyújt a 06-94- 357 082 számú telefonszámon.

**A pályázatok benyújtásának módja:**

•     Postai úton vagy személyesen a pályázatnak a Sorokpolányi Napsugár Mini Bölcsőde címére történő megküldésével (9773 Sorokpolány, Petőfi S. u. 19.). Kérjük a borítékon feltüntetni a pályázati adatbázisban szereplő azonosító számot: SPB/ /2022. , valamint a beosztás megnevezését: kisgyermeknevelő.

**A pályázat elbírálásának módja, rendje:**

A formai és tartalmi feltételeknek megfelelő pályázatot benyújtók közül az előértékelésen kiválasztott pályázók személyes meghallgatáson vesznek részt. A pályázati feltételeknek tartalmilag nem megfelelő, illetve hiányos pályázatokat nem áll módunkban elfogadni. A pályázat elbírálása a bemutatkozást követően intézményvezetői döntés alapján történik. A pályázat kiírója a közalkalmazotti jogviszony létesítésekor 3 hónap próbaidőt köt ki. A pályázat kiírója fenntartja a pályázat eredménytelenné nyilvánításának jogát.

**A pályázat elbírálásának határideje:** 2022. június 30.